經數:一七三六

經名:大方廣佛華嚴經隨疏演義□卷第五十一

頁數:四○一

上      欄

續過去衆同分. 二能持現在衆同分意根二

者. 一能續後有. 二自在隨行. 謂經云. 心能

導世間卽自在義. 心能遍攝受卽隨行義. 如

是一心法皆自在隨行. 言五八染淨中者.

五謂樂等五受. 八謂信等五根三無漏根. 謂

五受順三毒染. 信等八根順淸淨法隨生長

故論次[&FFFF]#異說云. 了自境壞上總立於六

根(謂發識了境根名增上)從身立二根. 男女性增上(同前

分別)於同住雜淸淨增上故. 應知命五受信

等立爲根. 釋曰. 謂下二句由上二句得增

上義故立根名. 謂命根於同分住得增上

等. 五受於染法得增上. 信等於煖頂位中

會諸煩惱引聖道故. 大同前解. 頌云未知當

知根具知根亦爾. 於得後後道涅槃等增上.

釋云. 言亦爾者. 類顯一一各能爲根. 未知

根是見. 道已知根是修道. 具知根是無學道.

未知已知於根道有增上用. 見道引修道故.

已知於具知根道有增上用. 引無學故具

知於涅槃有增上用. 由具知根心得解脫.

心若解脫方證涅槃故. 已知是未知之後. 具

知是已知之後故言後後. 更有異說未知已

知各於自道斷惑增上. 具知於現法樂住

得增上. 已知根義正義所立. 二十二根經中

略無男女二根餘皆具有. 疏. 兼五受根者.

頌云身不悅名苦(損惱義故)卽此悅名樂(攝養義故)及

三定心悅(謂第三禪五議無故無有身樂心悅名樂)餘處悅名喜(餘處謂初

二禪及欲界處心悅名喜)心不悅名憂中捨二無別(中謂非苦非樂此處

中故名爲捨根捨在身心同無分別任運而生故雖通二身心二捨同一捨根1也)見修無學

道依九立三根者. 釋曰. 九謂意喜樂捨信等

中      欄

五根. 若在見道依此九立未知當知根. 修

及無學亦依九立已知具知. 論云. 如是三

名因何而立. 謂在見道有未曾知當知行

轉. 故說彼名未知當知根. 解云. 卽見道十

五心八忍七智. 如苦法忍與疑得 俱. 未知

苦諦名未曾知. 後至智位必當知故名爲

未知當知根. 如苦忍旣爾. 諸餘七忍亦然.

故忍總名未知當知. 中間七智雖能正知良

由知諦未遍中間起故. 亦名未知當知. 故

說彼在見道行者名未知當知. 又論云. 若

在修道無未知當知. 但爲斷除餘隨眠故

卽於彼境復數數知. 是故說彼名爲已知.

釋曰. 從道類智已去乃至金剛喩定皆名

修道. 若在修道上下八諦總2已知竟無未

曾知. 但爲斷除迷事煩惱貪瞋癡慢四隨眠

故. 於四諦境復數起智知名爲已知. 又論

云在無學道. 知已已知故名爲知(此釋知也謂盡智無

生智作知已已知之解故名爲知)有此知者. 名爲具知(此釋具義有此

者成就義也約成譯具也)或習此知已成性者. 名爲具知

(此第3一解約習釋具也)謂得盡智無生智故. 如實自

知我遍知苦. 不復更知. 乃至廣說. 釋曰. 卽

以盡無生智爲具知根體. 四諦之上各有

盡無生義故. 云乃至論彼所有根名未知

當知根等者. 此釋名. 謂彼未知等行者. 身

中所有此根故名未知根等也. 餘如俱舍

根品廣明信等五根前疏已釋命根之義問

明品說. 疏以不退轉是定義者. 以精進言經

文自在定. 但有義故以不退當之. 進謂進

趣定謂不動. 故疏金剛界根者. 釋此一根疏

下      欄

文有二. 一正釋. 二傍通. 今初有四. 一雙標

定慧. 二金剛三昧下示定. 三金剛正智下示

慧. 四界卽是性釋於界言通定慧義. 智了

心性者. 智了卽慧契性不動是定. 然此4根

體通智通心二俱名根. 故第六□向施心中

云. 願一切衆生得萬字相. 莊嚴金剛界心.

心體性堅卽金剛心智. 符心王同不可壞.

心智俱能壞惑. 壞惑亦卽利義受金剛名. 今

觀心性義含王所. 亦卽未知當知根等者.

二傍通也. 金剛定慧卽等妙覺. 今欲具三無

漏根故以此當未知根. 未知根正在見道

何有金剛之義. 故言現觀位中得不壞故.

現觀卽見道諦現觀也. 現觀之義十地廣釋.

疏金剛焰下. 文中二. 一正釋金剛發焰. 金剛

如燈. 發焰如敎. 故雙了事理. 及能所者. 照

境爲所. 亦兼照於能觀智也. 卽已知根者.

通照事理如修道中故. 二故離世間下. 引

證雙證前二根. 初證界根知法性故. 二又

云金剛光焰根. 卽證前焰根雙照之義. 先擧

經. 後佛境有二下. 釋同一所知中已通事

理. 二分齊境有能觀智故. 前釋云焰通事

理及能所故. 後二5具知根三無漏根具矣.

然心名根淸淨心王於無分別智. 有所依增

上義故二智名根. 卽於後後道涅槃得增

上故. 如前論釋. 大小乘說六八等殊. 三得

成根義類相似故得引於俱舍文證. 人常

了故. 疏其業行界下. 疏以十力攝五十二.

於文有二. 先知衆生. 後知菩薩. 前中有十

七想. 衆生是總. 十力皆是化生事故餘卽明

經數:一七三六

經名:大方廣佛華嚴經隨疏演義□卷第五十一

頁數:四○二

上      欄

十力所知. 一初有五想. 皆處非處於佛法等

相應爲處. 不相應名非處故. 二業力. 三行

卽禪定行. 四卽界力. 五卽解力. 六根力. 七時

卽宿住. 八持卽遍趣行. 遍持善惡至諸趣

故. 九煩惱下. 三想卽漏盡力. 十見佛想. 卽

天眼智力想. 取其相皆了知故從法輪想

下. 知菩薩亦不出十力所知. 恐繁不配. 離

四過失等者. 從一切佛智下. 卽具五功德.

疏如疏聞中有信行法行等. 此二通有退思

護住者. 俱舍二十五云. 阿羅漢有六. 謂退

至不動. 前五信解生總名時解脫. 後不時解

勝. 從前見至生. 釋曰. 契經說有六阿羅漢.

一者退法. 謂遇少緣便退所得. 二者思法.

謂懼退失□思自害. 三者護法. 謂於所得

喜自防護. 四者安住法無勝退緣. 雖不自

護亦能不退. 無勝加行亦不增進. 五堪達

法. 謂性堪能好修練根速達不動. 六不動

法. 不爲煩惱所退動故. 前五種性從無學

位信解性生. 此五總名時解脫也. 以要待

時方能入定. 及心解脫. 言待時者. 此有六

種. 一得好衣. 二得好食. 三得好臥具. 四得

好處. 五得好說法師. 六得好同學. 後不動

種性名不時解脫. 謂是利根以不待時便

能入定. 及心解脫故. 從1先學位見至性生.

釋曰. 論云從*先學位信解生等者. 二十三

論云. 至第十六心隨三向住果名信解見

至. 亦由[&FFFF]#利別. 釋曰隨三向住果者. 隨三

向人至住三果. 隨鈍利根得名不同. 若鈍

根人名爲信解. 若利根2者名爲見至. 前隨

中      欄

信行今名勝解. 謂由信故勝解相顯名爲信

解. 前隨法行今名見至謂由向見得至果

見故名見至. 此二聖者信慧互增. 故標信

解見至名別. 言謂由向見得至果見者. 以

法行人見理情多故. 次前論云. 且依見道十

五心位. 建立衆聖有差別者. 頌曰. 名隨信

法行由根鈍利別具修惑斷一至五向初

果斷次三向二離八地向三. 釋曰. 初二

句明見道位中有二聖者. 謂根鈍者名隨

信行. 彼於先時隨信他言而行義故. 若利

根者名隨法行. 彼於先時由自披閱契經

等法隨行義. 故此上二句下. 疏更釋此中相

承故具出之. 下四句卽前二聖於見道位立

爲三向. 釋曰梵行品已引取意不同. 今復引

之謂於先時未以世道斷欲修惑名具

修惑. 此爲一人. 或有漏道斷於一品至於

五品卽爲五人. 兼前六人至見道中名初

果向. 趣預流果故. 若斷六七八品名爲次

三. 此有三人. 至見道中名向第二果也.

言離八地向者. 謂斷欲界第九品爲一

人. 次四禪三空爲七地名九品. 七九六十

三兼前欲界一品. 3卽有八地爲六十四

人. 至見道中名第三果向. 故上總有七十

三人皆在見道. 故見道中名爲信行法行.

至第十六心去修道位中三果聖人. 名信

解見至. 阿羅漢位名時解脫不時解脫. 故疏

如聲聞中有信行法行等. 言此二通有退思

護住等者. 信行至羅漢有前五見至. 至羅

漢爲不動等. 卽等取堪達不動. 就前五中

下      欄

自有上中下. 據法華中則不動羅漢亦有

上中下三根. 聲聞悟不同故. 五百千二百亦

稱下故. 肉前見道之內有多種人亦是上中

下也. 言隨於一品復有信等者. 如一下根

亦具五根. 而於五中互有勝劣. 有人定增

有慧增等故. 其根品多不同也. 今菩薩理觀

深玄. 於一根中能都照耳. 疏一準無性攝

論以難知故者. 卽第一論釋阿陀那識甚

微細言. 論意云深揀世智. 細揀聲聞故論

釋甚4細云. 諸聲聞對難了知是故不爲

聲聞等開示此識. 彼不心微細一切智故.

釋曰本論雖但云細釋有微細之言. 辯公亦

云此等□難知故. 衍法師云所知之事. 幽微

故能知之智. 微細亦難知義也. 疏一緣謂專

注一境故不散者. 釋曰此下成德□上諸過.

而小不次一緣成上不散. 以善寂成上不

亂. 以善分別成上不迷. 以善住成上不怯

怖. 疏識所了境通於善惡等者. 無分別是

智. 有分別是識. 故晉經下. 證成上義. 思議

是心地. 不思議非心地也. 此中心地不同心

地法門. 疏於非心處下. 於中二. 初正釋. 二

揀濫. 言卽非心量之心量者. 此有二義. 若

楞伽云. 非心之心量我說爲心量者. 此拂

[&FFFF]#入玄. 謂以非心量爲遣心量. 若以非

心量爲是甚卽心量. 二者不同上意. 謂非

心量卽不思議之心量者不□心量故. 引

第八□向證之. 住不思議卽非心量. 思議

不可盡卽之心量. 以二相卽奪故. 有下

半俱寂滅也. 以心與非心下引義證成. 疏

經數:一七三六

經名:大方廣佛華嚴經隨疏演義□卷第五十一

頁數:四○三

上      欄

不爲此釋下第二揀濫. 人多誤解情作非

情非情作情故. 下又縱云. 設言於非心處

示生於心. 亦是非情爲情者. 旣言示生非

眞無情爲有情矣. 疏今譯以非通二義者.

一非法是不善. 二是無法. 今言無法則非

不善. 但有無義無義自有二意. 疏依第 二

義者. 是上非卽無物則法本自無因緣生諸

者. 全是仁王下卷經. 然有二義. 一本來自空

從緣生故. 則同第三義. 若唯識等從無至

有曰生. 自有還無稱滅. 則法本從無因緣

生諸. 今依第二義異第三亦順彼經. 須彌

巨海俱爲陸陽. 二儀尙殞國有何常生必滅

義. 若依第三則從無住本等者. 無住卽實相

異名. 疏名或小異等者. 今當會之一刹卽第

六世界. 二衆生卽第二衆生趣. 三一切法果

報卽第九法. 四衆生心卽第五衆生界. 五一

切說法時卽第八入劫. 六法界卽第七法界.

七盡虛空界一切三世亦屬第八入劫. 八語

言道卽第四菩薩位德位但假名故. 九世間

行卽第一世間法. 十出世間行卽第三菩薩

行德. 甚微細十句結於九門. 故一重明而劫

卽長時. 三世卽短時耳. 第十□向. 疏. 今初謂

稱法界等者. 疏文有二. 初標會異名. 第二

法界無量卽是所入下. 別釋其相. 於中十. 一

明所入. 二何法能入下. 釋能入. 三謂以稱

法界之大智下雙結成名. 四此則位滿下.

結示得名. 五等何法界下明法界類別. 六

然其四事下結通. 七故不可但以下. 結彈

古人. 卽刊定云等是能等□向行. 法界無量

中      欄

是所等事. 謂盡十方虛空所攝事法界無可

限量. 今□法施等善根令成無漏體德及

用. 顯彼數量等. 彼數量等彼事法界故. 故

今彈之所等有四無量有二安局事耶. 八

言無量下釋無量義. 九前□向下對前辯

異. 十卽以法施下出體. 疏. 夫法施者. 亦古

德意. 然各二句今各擧一. 彼云一則發之以

智慧爲生解之妙方. 二則化之以多人. 作

津濟之弘□. 三則爲起行之根本. 1實倚仗

之良詮. 四則爲入聖之階漸. 標引2道之要

津. 疏略以摘其語用故不指古人下引則

全是. 疏今不生於化者. 卽金剛三昧經云. 若

化衆生無生於化不生無化其化大焉. 上

兩句遮過. 下兩句成德. 今但要成德耳. 疏

示果實渚者. 卽法華化城喩品云. 譬如五百

由旬險難惡道曠絶無人怖畏之處. 若有多

衆欲過此道至珍寶處. 有一導師聰慧明

達. 善知險道通塞之相. 將導衆人欲過此

難. 釋曰五百由旬衆釋云云. 今依生公. 三界

途阻二乘路險. 此五百是菩薩惡道甚難過

也. 衆人卽發菩提心欲心佛智以爲寶渚.

如來以肉導師. 故下經云. 我亦復如是爲

一切導師. 旣知是息已引入於佛慧. 佛慧

卽寶亦喩涅槃於理無失. 以會相門菩提

涅槃無二體故. 故疏雙合果道卽菩提涅槃.

疏有始有卒者其唯聖人乎. 卽論語第十以

世人靡不有初鮮克有終. 唯聖人能有始

終耳. 亦由乾卦知進退存亡. 而不失其正

者其唯聖人乎. 疏然廣等四心下. 解妨可

下      欄

知. 四心已見第八□向. 疏二中有二十梵

行下. 疏文有四. 初列十戒. 二通用下出體.

三念開下釋文. 望智論文開爲二十. 若望

經文束爲十戒. 皆用智論釋十戒文. 以會

今經. 八九卽自在戒. 十三卽無著戒. 餘文可

知. 四又安住下收爲四等. 疏攝論云若自

住邪行等卽梁論第七引契經說. 若無性攝

論當其第五. 一句小異. 云如契經言. 若自

住邪行便受他譏謗. 是人終不能制止他

過失. 又云若懷瞋3分誨他所犯以非利

益. 非方便故. 言不威肅他轉違背起諸邪

行. 如有頌4言. 慈憐如一子誨擧他所犯.

決定令受持後不復當犯. 疏沙彌心龍是

懷毒□向者智論云. 昔有羅漢居近龍池.

每至食時皆請羅漢入池供養. 羅漢神通

5兼坐繩床. 忽然而去. 有一沙彌於一日

中臨至食時. 密在床下攀繩床轅. 羅漢不

知如常運通至龍池中. 從床下出龍王怪

問. 此未離欲何以將來. 以天甘露而供羅

漢. 以人間味而[&FFFF]#沙彌. 沙彌滌[&FFFF]#駭其香

味. 恨師忿龍兼貪龍女興心欲奪. 龍得

他心知沙彌意. 復兼頭痛心其謝過. 沙彌

心志毒願不息. 加功精誠後足下水出尋至

池邊. 以衣覆頭便化爲龍. 遂入池中咬殺

其龍. 奪其宮殿妻子眷屬報龍已畢. 卽興

風雲震雷降雹. 拔倒寺宇淨無所有. 國王

知之復爲立寺. 復被毁滅國王大怒. 遂6檄

其龍若更爲害當塡此池. 龍遂謝過謂其

師曰. 自今已後不敢爲惡. 然是龍身性多

經數:一七三六

經名:大方廣佛華嚴經隨疏演義□卷第五十一

頁數:四○四

上      欄

瞋毒恐後還發. 若見池上有黑雲生. 卽是

弟子起於惡心. 當令鳴鐘. 今摩訶般若惡

心則息. 後如其言每有雲起卽稱念般若

鳴鐘擊磬雲則散滅. 釋曰此沙彌爲龍. 有

其二意一爲貪色味. 二爲瞋□而皆是毒

疏不畏生死長遠等者. 卽三種練磨心. 唯識

第九資糧位中. 偈云. 乃至未起識心住唯

識性. 於二取隨眠猶未能伏滅. 長行釋未

能伏滅中云. 此位二障雖未1伏除修勝

行時有三退屈. 而能三事練磨其心. 於所

證修勇猛不退. 一聞無上正等菩提廣大深

遠心便退屈. 引他已證大菩提者. 練磨自

心勇猛不退. 注云. 第一菩提廣大屈引他

肉已練. 廣者無邊. 大者無上. 深者難測. 遠

者長時. 由此退屈引他已證我同彼類何

故退耶. 攝論頌云. 十方世界諸有情念念速

成善逝果. 彼旣丈夫我亦爾不應自輕而退

屈. 論云二聞施等波羅蜜多甚難可修. 心便

退屈省己意樂. 能修施等練磨自心勇猛

不退. 注云. 第二萬行難修屈省己增修練.

偈云. 汝已惡道經多劫無益受苦尙能超. 今

修少善得菩提大利不應生退屈. 論云.

三聞諸佛圓滿轉依極難呵證. 心便退屈.

引他[&FFFF]#善肉己妙因練磨其心勇猛不退.

卽第三轉依難證屈. 引[&FFFF]#肉妙. 練如行施

等尙感貴樂. 肉我所修淸淨妙善而無果

耶. 論偈云. 博地凡夫初發心尙擬遠趣菩提

果. 我已精進經多劫不應退屈[&FFFF]#比淪. 論

云由斯三事練磨其心堅固熾然修諸勝

中      欄

行. 今疏初不畏生死長遠. 衆生難度卽通說

也. 轉依難證下. 卽倒牒三種練磨之心故總

說云不畏. 無性攝論當其第六. 疏今初以法

師下. 辯其圓音文分爲五. 一標數. 二會他

經. 三隨難釋. 四以義通攝. 五別釋音聲. 疏

卽密跡下. 第二會他經於中月四. 一會同

異. 二會有無. 三會通敎旨. 四會他經意. 然

密跡經卽大寶積經中金剛力士會. 第三之

三卷. 當第十. 爾時寂意菩薩復問金剛力

士. 如來有幾事□要. 答有三種. 一曰身密.

二曰意密. 三曰口密. 口中說六十種音. 廣

[&FFFF]#如來無思無想無言之言竟. 卽云如來從

口敷演. 如一言詞出六十品. 各異音聲. 何

謂六十. 釋曰. 然經直列今3加次第. 一吉

祥音. 二柔軟音. 三可愛樂音. 四悅意淸淨音.

五離垢音. 六顯曜意. 七微妙音. 八明德音. 九

無亂音. 十無□音. 十一師父音. 十二無剛硬

音. 十三無[&FFFF]#□音. 十四善順音. 十五安重音.

十六身所吉利音. 十七隨心隨時音. 十八如

如悅意音. 十九天愛安想音. 二十無熱惱音.

二十一方正音. 二十二識達音. 二十三親近

音. 二十四意好音. 二十五歡悅音. 二十六和

雅音. 二十七曉了音. 二十八精勤音. 二十九

和忍音. 三十重了音. 三十一其響去穢音. 三十

二應師子音. 三十三龍嗚音. 三十四好兩音.

三十五海雷龍王音. 三十六眞陀羅伎音. 三

十七哀鸞音. 三十八鷹暢音. 三十九鶴嗚音.

四十耆域音. 四十一[&FFFF]#鳥音. 四十二雷震音.

四十三不卒音. 四十四不暴音. 四十五普入

下      欄

響音. 四十六去非時音. 四十七無乏音. 四十

八無怯音. 四十九悅豫音. 五十通暢音. 五十

一戒禁音. 五十二甘美音. 五十三進行音. 五

十四廣普音. 五十五具足音. 五十六諸根無班

音. 五十七不輕疾音. 五十八無住音. 五十九

響聲普入衆會音. 六十宣諸德音. 密跡金剛

力士謂寂意菩薩言. 是爲如來六十梵音.

其如來音普遍十方諸佛世界. 悅可一切衆

生心行. 釋曰已具列六十. 今經但四十五缺

於十五次下當明. 然密跡經但列不釋. 莊嚴

論第六亦引彼經而兼有釋. 論偈云. 菩薩自

成就. 如前義應知. 聲有六十種. 是說如來

事. 長行釋云. 如來有六十種不可思議音聲.

如佛□密經中說. 寂靜慧如來具足六十種

聲語. 所謂潤澤柔軟可意意樂淸淨如是廣說

(上是論釋引經下釋云)此中潤澤聲者. 衆生善根能攝持

故. 柔軟聲者. 現前聞法得樂觸故. 可意聲

者. 由善義故. 意樂聲者. 由善字故. 淸淨聲

者. 無上出世後得故無垢聲者. 諸惑習氣不

相應故. 明亮聲者. 字句易解故. 善力聲者.

具足功德破諸外道惡邪見故. 樂聞聲者.

信順出離故不絶聲者. 一切外道無能斷故.

調伏聲者. 貪等煩惱能對治故無刺聲者. 制

戒樂方便故. 不[&FFFF]#聲者. 令犯戒人得正念

故. 善調聲者. 敎化敎授故. 悅耳聲者. 亂心對

治故身倚聲者能引三摩提故. 心了聲者. 能

引毘[&FFFF]#舍那故. 心喜聲者. 善斷疑故. 喜樂

聲者. 決定拔邪故. 無熱惱聲者. 信受不悔

故. 能持智聲者. 成就聞因智依止故. 能持

經數:一七三六

經名:大方廣佛華嚴經隨疏演義□卷第五十一

頁數:四○五

上      欄

解聲者. 成就思因智依止故. 不隱覆聲者. 不

惱而說故. 可愛聲者. 令得自利果故. 渴仰

聲者. 已得果人深願樂故. 敎[&FFFF]#聲者. 不思議

法正說故. 令解聲者. 思議法正說故. 相應聲

者. 不違聽故. 有益聲者. 如其所應敎示導

故離重聲者. 不虛說故. 師子聲者. 怖外道

故. 象王聲者. 振大故. 雷聲者深遠故. 龍聲者

令信受故. 緊那羅聲者. 歌音美妙故. 迦陵

頻伽聲者. 韻淸亮故. 梵聲者. 出遠去故. 命命

鳥聲者. 初得吉祥一切事成故. 天王聲者.

無敢違故. 天鼓聲者. 破1魔邪故. 離慢聲

者. [&FFFF]#毁不高下故. 入一切聲者. 入毘伽羅

論一切種相故. 離不正聲者. 憶不忘故. 應

時聲者. 敎化事一切時起故. 無著聲者. 不依

利養故. 不怖聲者. 離□羞故. 歡喜聲者. 聞

無厭故. 隨捨聲者. 一切明處善巧入故. 善友

聲者. 一切衆生離成就故. 常流聲者. 相續不

斷故. 嚴飾聲者. 種種顯現故. 滿足聲者. 一音

無量聲說法故. 衆生根喜聲者一語無量義顯

現故. 不毁□聲者如所立義信順故. 不增減

聲者. 應時量說故. 不躁急聲者. 不疾疾說

故. 遍一切說聲者. 遠近諸衆同依止故. 一切

種成就聲者. 世間法義皆譬喩令解故. 上依

論牒釋故缺其二. 與彼經亦少不次. 其佛

□密經卽密[&FFFF]#經. 疏然彼無下. 第二會有無

(此一)乃是名變. 論釋亦有此缺十五. 疏中但列

其九. 餘更缺. 六應添. 一耆婆. 二[&FFFF]#鳥. 三雷

震震與海雷龍王別故此亦喩故更添. 四師

父. 五親近. 六明德. 方爲六十. 疏又此所明

中      欄

下. 第三會通敎旨可知. 疏法有所本下. 第

四會他經意. 兼欲盡其論釋. 疏中間下. 第

三隨難別釋. 疏然六十種下. 第四以義通

收. 疏通言下. 第五別釋音聲. 疏若彼潤玉等

者. 涅 者水中黑泥. 緇者黑色. 謂若玉在泥

中千載不黑. 疏法華云彼國等者. 卽第二經

譬喩品中. 授舍利弗記云. 其劫名大寶莊

嚴 何故名曰大寶莊嚴. 其國中以菩薩爲

大寶故. 疏楚魏之朝等者其文出論語. 疏若

言嚴事過者. 然嚴事卽是所成. 謂座□幢蓋

等百事. 其寶香華□等卽是能成. 能成如金

銀銅鐵泥木等. 所成如以金爲佛菩薩華□

等百事. 以銀爲百事亦然. 能成有十一各

各能成所成百事. 今云若嚴事已過者. 則不

應言皆如寶莊嚴者. 寶嚴有百事. 今過百

倍卽成一萬. 何言如寶. 如寶但有百事

耳. 下引晉經卽是能成爲百. 如金銀銅鐵

等爲百事耳. 故云卽以香等爲百2香等.

是能成故. 言過此倍之三字譯者不妙者. 謂

但列香等百事何要過此百倍之言. 以無

可過故. 若過寶嚴事百倍則有可過. 次

云若別理通者. 爲順今經故. 欲令過前

嚴事百倍則有萬矣. 而亦文不便故應□

過此百倍向寶莊嚴下. 則能成唯十一所成

各萬則成十一萬. 兼前一百有十一萬一

百嚴事. 疏體用理量俱無障者. 理量卽如理

智如量智. 佛地論第三亦名二修. 一如理修.

二如量修. 世間所知唯有二種. 一人. 二法.

若能通遠此二空者則永證得眞如實際是

下      欄

故名爲理量(總釋二修)如理修者. 不壞人法如

此人法本來妙極寂靜爲性. 故無增無減

離有離無. 寂靜相者. 自性淸淨法本來無

生. 淨心不執名爲滅諦. 是心有自性淸淨.

及煩惱惑障. 如此兩法無漏界中. 善心惡心

獨自行故. 於一念中兩心不相應故. 乃至

如此而知名如理知(別釋初修會歸理智)如量修者. 究

竟窮達一切境界名如量智. 若見一切衆生

乖如境智則成生死. 若符境智則得涅槃.

一切如來法以是義故名爲如量(別釋量智卽第二修也)

至初地菩薩得此二智. 以通達遍滿法界

理故生死涅槃二法俱知(二智起種也)又此兩智是

自證知見. 由自得解不由他得. 但自得證

知. 名自證知見(明自證非他也)又此智有二種相.

一者無著. 二者無□. 言無著者. 見衆生界

自性淸淨名爲無著. 是如理智相. 無□者.

能通達觀無量無邊 界故是如量智相(二智相別)

又此二智復有二義. 如理智爲因. 如量智

爲果. 言如理爲因者. 能作生死及涅槃因.

如量智爲果者. 由此智故知於如3是眞

俗等法具足成就(因果義別)又如理智是淸淨因. 如

量智是圓滿因. 淸淨因者. 由如理智三惑寂

滅. 圓滿因者. 由如量智三德圓滿(二因不同)釋曰

前文頻有理量二智. 此方廣釋第五會竟

大方廣佛華嚴經隨疏演義□卷第五十一

經數:一七三六

經名:大方廣佛華嚴經隨疏演義□卷第五十二

頁數:四○六

上      欄

大方廣佛華嚴經隨疏演義□卷

第五十二

唐淸□山大華嚴寺沙門澄觀述

十地品第二十六(盡加所爲畢)疏初來意等者. 文分

爲五. 一總明答問可知. 二夫功不下. 立理

明次. 前因後果義次第故. 解卽十住. 行卽十

行. 願卽十向. 故爲賢終. 親證十如故名聖

位. 先賢後聖亦次第故. 三前是敎道者. 辯定

法門. 卽九種敎證中地前地中相對. 言證前

三心者. 謂直深大悲三菩提心. 三賢別增此

中齊證. 四故無性下. 引論證成. 前爲此因

卽第三論具云. 此聞熏習種子下中上品應

知亦是法身種子. 與阿賴耶相違. 非阿賴

耶所攝. 是出世間最淨法界等流性故. 雖是

世間而是出世心種子性. 又出世心雖未生

時1已能對治諸煩惱纏. 已能對治諸險惡

趣. 已作一切有漏惡業根壞對治. 又能隨順

奉事一切諸佛菩薩. 雖是世間應知初修

業菩薩所得亦法身攝. 釋論中云. 雖是世間

者. 以有漏故. 而是出世心種子性者. 是無漏

心資糧性故在文可知. 五然會來下. 辯其

通別. 一會一品來意. 卽通晉經闕十定品. 重

會普光故十地他化中說十一品. 則會品意

趣別也. 疏. 約處名他化等者. 分三. 初釋天

名. 二表所入下顯表法. 三不處化樂下通

妨. 二中二. 先釋他化自在. 後釋第六天義.

前中三. 一約二智. 二約事理. 三約自他. 今

中      欄

初證如無心若自不化. 後得起用如他爲

化. 疏事理存泯非卽離故者. 二約事理釋.

然事理相望互爲自他. 泯如不自化. 存如

他爲化. 言非卽離者. 自他旣別如事理非

卽. 他化自受如二非離. 然其通有四句. 一

存理泯事猶根本證如. 二存事泯理如後

得觀法. 三俱存如齊照. 四俱泯. 如兩亡旣事

理互爲自他. 則亦應言他人無心我爲彼

化. 而自望他是他之化故. 但云他化. 又應

唯就證如之上亦有自他. 一於境無心唯

能證智. 如他無心我爲他化. 卽存2自泯

3他. 二絶能證智唯有如故. 如自無心他爲我

化. 卽存他泯自. 三不壞能所俱無執故. 故

云都無所得卽俱存義. 四取都無所得卽

俱泯義. 疏. 因他受用而有所作非自事故

者. 三約自他釋. 然曲有二義. 一自他隱顯

義. 二自他相作義. 前中語則是一. 義乃有

二. 一約見他受用身. 4土名而有所作. 非

自受用之自事故. 二者大悲爲首一向利

他. 非由自已而有其事. 二自他下明自他

相作義. 如第八地十身相作. 經云. 此菩薩能

隨衆生心之所樂. 能以自身. 作國土身. 衆

生身. 業報身. 聲聞身. 緣覺身. 菩薩身. 如來

身. 法身. 智身. 虛空身. 此卽自作他也. 又隨

衆生心之所樂. 能以衆生身作自身. 卽他

作自也. 若令衆生身作國土身5菩提身等.

亦有以他作他. 今但取自他相作之義. 然

自作他如自身. 無作他作自. 如令他化作

樂具. 又自作他如爲他化作樂具. 他作自

下      欄

如他爲己化作樂具. 故云自他相作皆自在

故. 疏. 將證離欲下. 二通釋第六天義. 以是

欲界之頂□梵天故. 色界梵天卽是離欲. 如

於佛位. 今明十地如在第六希欲. 將昇

□極證故. 疏. 三約法下. 就法釋名. 分二.

一得名. 二十是6一周下釋名. 前中二. 先解

本名. 後7釋別目. 今初本業有三義. 一持. 二

生. 三成. 本論開爲四義. 住持爲二故. 一生

者. 出生. 謂出因生果. 二成者. 成就. 亦通因

果. 又以因望果始起名生. 終滿名成. 又爲

因名生. 爲緣名住. 故第三名住. 住亦住

處. 故龍樹十住毘婆沙云. 十皆住處. 名之

爲地. 又因滿分相應不退. 名之爲住. 住卽

不動義故. 初地云以不動相應故. 四持者.

通望因果如彼初地. 能持自他一切功德.

復持二地乃至佛果所有功德. 若無初地餘

不成故. 若合住持但是三義. 則同本業爲

功德依. 地能持故能持爲持. 所持爲住. 住

亦依義. 然若望離佛智外無可修行. 由行

佛智而成十地. 則佛智爲能持. 如下經說.

十山十德皆依於海. 海喩佛智. 若8望不修

十地不得成佛. 則佛智功德皆是所持. 十地

能持. 今約此義下會唯識9義唯識10云與

所修行爲勝依持故. 闕生果義. 本論云生

成佛智. 佛智已含因果. 論及經中皆□11此

地智爲佛智故. 肉住持中不唯佛智無盡

功德皆依持故. 疏. 有別行下. 二釋異1名. 名

十住經. 卽藏中大十住經. 以古譯十地爲十

住故. 十故毘婆沙亦是十地. 言仁王兼明

經數:一七三六

經名:大方廣佛華嚴經隨疏演義□卷第五十二

頁數:四○七

上      欄

者. 有住地二字. 言入理般若者. 入1者證

也2揀於地前. 未證眞理所有般若不得

名住. 是則住字亦有二義. 一者以無住住.

二者安住不動. 疏. 三宗趣下. 疏文有三. 3先

正明宗趣. 二別示體性. 三問答料*揀. 4疏.

總有二義者. 前義以行布爲宗. 圓融爲趣.

然總含別義. 謂證卽初二. 初5證契合. 二卽

所證故. 智卽第三. 斷卽第四. 修行卽五六. 寄

位卽七九. 證及修行共爲第八. 其撮要宗

不出上九. 亦含在總中. 疏. 後別中下. 疏文

有三. 一正明十義. 二以義收束. 三結成宗

趣. 今初一約本唯 是果海者. 此義卽示說分

齊中. 論經云. 我但說一分. 論解云. 是地所

6攝亦有二種. 一因分. 二果分. 說者7爲解

釋. 一分者是因分. 以於果分爲一分故. 然

因果二言略有二意. 一唯就十地以明. 以

證智爲果分. 四便寄法等□爲因分. 此復

二義. 一以修證相對則方便造修爲因分.

息修契實爲果分. 二以詮表相對. 則以寄

法顯地爲因分. 眞實證智爲果分. 二約究

竟佛果. 對普賢因. 說義通一部. 謂此證智

冥同果海爲果分. 地相之因同普賢因便

爲因分. 然論唯前意就究竟果說. 乃是古

德義. 取論意疏存二義. 故云雖通一部此

品正明. 疏. 二約所證者. 約已出障故云離

垢. 疏. 三約智中亦通方便者. 正唯二智. 以

後九方便卽後得故. 初地方便未是地故.

如欲入二地起於十心. 是住初地後得智

中進修8十心. 所謂正直9心. 柔軟*心. 堪能.

中      欄

調伏. 寂靜. 純善. 不雜. 無顧戀. 廣心. 大心. 此

十若滿卽入二地. 二地入三10地等皆準此

知. 初地加行若未圓滿正屬地前四加行

位故. 今言亦通者. 後九方便望於本地. 雖

是後得望起後地爲方便故. 初地加行在

十地會. 明非□向位. 故屬初地則此會中.

亦有未入地行之方便也. 疏. 四約所斷. 謂

離二障種現. 一者分別. 謂邪師邪敎及邪思

惟. 11生入初地時便能永斷. 二者俱生. 生而

便有此於修道地地斷之. 此又二種. 一者

現行. 二者種子. 若俱生所知種現地地斷之.

若煩惱現行亦地地斷. 俱生煩惱種子直至

金剛無間道斷. 疏. 五約所修者. 所修正約

行時故. 禪道品等起行各別. 疏. 六所成者.

唯成四故. 疏. 七約寄位行者. 下論名爲別

地行相. 一地一度顯位別故. 此中寄位唯

就大乘顯位差別. 不同二乘寄淺近法

等. 故十地說行略有四別. 一十地差別行.

如第五門. 二約三學行. 如第六門. 三約二

利行. 如第八門三道品行故. 四約十度行.

卽如此門. 然十度行曲復有三. 初別地門

如今文. 二約增勝門. 則初地成檀. 二地成

二度. 以戒加1檀. 前檀已得故. 乃至十地加

智. 十度卽圓. 謂前已得後不失故. 三約圓

修門. 地地之中皆修十度. 初心菩薩尙自圓

修. 豈肉登地唯施無戒等耶. 明知具足. 今顯

地差故言各一. 疏. 八者約法有13其三德

者. 若遠公云. 宗趣者何. 若就經本義要唯

有三. 一所說敎道之行. 二所顯證道. 三所表

下      欄

地法. 言所說者. 一切地前因分之行隨相造

修. 可以言說故曰所說. 言所顯者. 一切

地中果分行德捨修契實離相離言. 但可寄

彼因分修相. 顯標眞德故說斯德以爲所

顯. 言所表者. 向雖顯德意不在事. 爲欲

寄彼諸佛菩薩離相淨證. 表彰地法以爲

所表. 良以地法衆生自實. 情倒謬解處而不

覺. 今欲卽情拂妄顯實令人趣入卽妄

辯眞在理難彰. 故寄淨證以表法也. 若

就論說宗要有四. 一是所釋經本言敎. 二

是所成敎道之行. 三是所顯離14言證道. 四是

所表地之法體. 今疏就約經中加不住道

成眞德故略無地法. 地法卽是所證十如.

及與果海之所攝故旣不別釋. 經論不同故

不存於論之四釋. 疏. 九約寄乘者. 謂初地

明施. 復顯人王卽是人乘. 二地十善生天

是欲天乘. 三地八定是色無色天乘. 故以初

三爲人天乘. 四地初斷俱生身見. 觀於道

品同須陀洹. 五地四諦理終寄阿羅漢. 六

地觀緣寄於緣覺. 七地一切菩提分法方便

涉有故. 寄三乘之中大乘菩薩. 八地已上旣

是一乘故不云寄.  疏. 十撮要者. 本分當明.

疏. 於此十中下第二以義收束不出圓融

行布. 如二中所證十如. 若約十如各異卽

行布門. 若約一如無二. 如十如之德各互相

收卽圓融門. 三中約十親證淺深之異卽行

布門. 若約證如之智. 如旣圓融智無異相.

一證一切證卽圓融義. 四中若約所斷十障

卽行布門. 皆是所知一斷一切斷卽圓融門.

經數:一七三六

經名:大方廣佛華嚴經隨疏演義□卷第五十二

頁數:四○八

上      欄

八中三德隨地不同卽行布門. 以敎同證

□皆無住卽是圓融. 十中六決定不出證智

等. 例前可知故通二相. 初一雙非者. 以離

言故. 若說圓融未[&FFFF]#於言. 言地地別宗

者. 如初地以施爲宗. 二地以戒爲宗. 餘非

不修不成宗故. 疏. 別論其趣不異總趣

者. 第三結成宗趣也. 上十別宗初明相異

分二不同. 後圓融融之十皆具二. 一一行

布爲宗. 則圓融爲趣. 若具二爲宗. 則一一

1皆成佛爲趣. 疏. 論其體下. 第二示體性

也. 於中亦二. 先別示十體. 後以總收別. 今

初然解上十宗體可例知. 但有開合取捨

之異耳. 疏. 六取光明三昧卽證入體者. 上

說如智合明但雙擧能所證法. 今以人就

法正明三昧. 剛藏以如如智合如如理云

正相應故. 疏. 收此十體下. 第二以總收別

者. 言配屬可知. 十中初一卽離言體. 二三

四六皆剋實體. 五七八九十皆總含體. 疏. 問

何爲地前下第三問答料揀. 先問深淺. 後答

明欲3唯顯一乘. 有標[&FFFF]#釋. 釋中有六. 一

示三4一之相. 二若俱下反擧非理. 三故於

地前下順答其難. 四故虛空下5引證. 五故

剛藏下結深. 六以文成立四中. 引四文證.

一鳥跡卽示說分齊中. 二大海是地影像中.

三卽第一經云菩薩住於一地具攝一切諸

地功德. 四文文之內卽說分中辯□如下說.

6五結深如下明. 疏. 又此一會下. 六以文成

立. 於中二. 初標. 由無方便7及進趣故. 知

攝前後. 故爲甚深. 後所以下釋. 於中四. 初

中      欄

正明. 二若爾下解妨. 三若別立下反擧立

過. 四十地甚深下結酬. 疏. 第四釋文下.

然下用論小異於古. 謂論先具牒經文. 後

以論釋. 遠公先委釋經後復釋論. 後人多

取遠公釋論之文. 不觀前文釋經之處. 故

多闕略. 今皆對會二處釋文爲一異也. 二

昔人或釋經竟後牒論釋. 或復牒論而後釋

論. 今則經中易者則直用論爲疏釋之. 或

令義顯加一兩字. 若經文難則先釋經後引

論釋. 若論難者先牒論文後方疏釋. 或先

取論意以解經文. 後引論證. 爲二異也.

三晉經論經及今唐本三經. 不同賢首釋. 晉

遠公釋論後人但取以釋今經. 若不善會

時有差失. 今同則不明. 異則通會. 爲三異

也. 四古德隨難釋論而不具用意. 令經論

相對而講故. 無論本釋經不盡. 後人則多

牒論. 又不委釋論. 語旣難對. 於論本講

之尤難. 今則歎易皆牒. 難者則釋. 設有不

引彼論易了故. 有論無論講皆無滯. 爲四

異也. 已知文意次正釋文. 疏. 文分二. 先總

科判. 後隨文釋. 前中若準遠公. 就經初判

有其二義. 一寄人顯德. 二就法分別. 初中

復二. 一約化主. 二約助化. 此二各具體相

用三. 化主三者. 佛成正覺顯證法體. 次七

日思惟以彰德相. 下論云. 思惟因緣顯不

共法8故. 後金剛藏入三昧下彰其德用. 二

就金剛藏助化三者. 初入三昧顯證法體.

諸佛同加顯德勝相故. 下諸佛相與[&FFFF]#歎. 乃

能入是大乘三昧. 起分已下是其德用. 釋曰.

下      欄

此上各三深有所以. 以非釋法故略不明.

今疏科文卽是就法分別耳. 疏文分二. 先傍

論依經科. 後爲9四十八下. 依論約義科.

前中又二. 先正科判. 後明次第. 前中復二.

先10前後[&FFFF]#疊科. 從後[&FFFF]#之則有三重. 若從

前數應爲四段. 一此界說地. 二結通十方.

三菩薩證成. 四偈頌總11攝. 疏. 前中或總爲

一下. 二增數展轉科. 欲明此十須知論中

初地八分. 謂一序分. 二三昧分. 三加分. 四起

分. 五本分. 六請分. 七說分. 八校量勝分. 下

文開合多涉此八. 疏. 言加分已去皆是流通

者. 以己之德流彼信地說爲流通. 若約顯

法益及末代則屬敎攝. 信行菩薩次下當

明. 疏. 或爲四分者. 具列應云. 一序分. 二法

說顯地分. 三約喩顯地分. 四流通分. 言敎證

準前者. 若約敎道卽正宗開二. 已如上列.

若約證道卽流通開出. 應云一序分. 二正

宗分. 三法說流通分. 四喩說流通分. 然下釋

文但就敎道故. 疏但云於正說中. 疏. 或爲

五分者. 亦準約敎道就序分二. 一序分

爲遠序. 二三昧. 加起此三爲近序. 後三同

前四中. 疏. 或爲六分者. 卽於前五分合初

二序爲一由致. 聞法說顯地以爲三分. 若

立名者. 一起化由致分. 二略說[&FFFF]#勝分. 三彰

地超言分. 四廣明修相分. 五寄喩顯德分. 六

德成證實分. 然其義意下文廣明. 今當略釋.

故於疏中皆有一句. 如初分云爲生物信

者. 佛法大海信爲能入. 初分顯六成就明

信可知. 三昧分信其親證. 起分信其將說.

經數:一七三六

經名:大方廣佛華嚴經隨疏演義□卷第五十二

頁數:四○九

上      欄

第二分云起衆樂欲者. 示體擧名. [&FFFF]#是三

世諸佛同說故生樂欲. 第三令生正解者.

剛藏令知心地無我. 令聞空中風□之相.

示其深玄不許隨識. 令隨智解諸佛加

請. 令開勝藏廣智妙行. 入住展轉修習之

相. 復示分齊義. 說二大同不同相超言絶

慮故生正解. 第四分令起行可知. 第五分

言顯德者. 說於四喩顯敎證德. 寶珠大海

顯證深玄. 十山四河彰敎深廣故名顯德.

第六分言德成證實感化斯現者. 此段意籠

下文結說證成地利益. 故菩薩證成卽是證

實. 現瑞證成卽感化斯現餘如下說. 疏或分

爲七者. 於中二先正科合. 論1入中後二爲

說通十地故. 疏. 後問論云下. 解妨難. 先

難. 後答於中五. 一反詰以成. 謂十地皆說

何以初地3偏受說名. 二故知下. 正示通義.

五塵皆色色獨受名. 初地在初論偏名說.

三若以論云下. 引例反成. 論主旣云初地所

攝有其八分. 前六旣通七何不通. 若前六不

通應獨爲初地入定. 不應通擧十地名

體. 三家五請應唯請初. 前六旣通七通何

爽. 四是知八中下. 結示正義. 後一卽校量勝

分. 五又下說下. 重遮外難. 恐有難云. 下

文論云已說請分自此已下正說初地. 明

4知說局. 從旣有初地說分下. 是疏通難以

論例釋初地有說地地有說. 復應更有難

云. 若許說通則此一品唯有九分無四十

八. 亦應答云. 隨地別科有四十八. 十地通

說爲九無失. 疏. 或5開爲八分者. 謂說分

中      欄

分二. 云七說分八地利益分. 疏. 或爲九

分者. 卽於前八說分中. 開應云七法說

分八喩說分九利益分. 疏或爲十分. 初爲十

地卽是論意. 因便故來下是疏意. 旣加偈

攝則現瑞證成. 結通十方. 皆屬地利益攝.

疏. 此十次第有下. 第二生起次第. 先標三

章. 說卽敎道. 證卽證道. 三卽合二. 後初之

一義下. 隨章別釋初敎可知6疏. 請分拂相

顯寂者. 剛藏三昧顯證深寂. 令7亡情相

知心無我悟於地智本寂默故. *疏. 寄修

相以表德者. 此言有二. 一通. 二別. 別則七

爲修相. 八爲表德. 通則可知. 疏. 或爲四十

八下. 第二依論約義科. 於中二. 先正科. 後

問答. 今初先且依論具列對疏可知. 論曰.

十地法門初地所攝八分. 一序分. 二三昧分.

三加分. 四起分. 五本分. 六請分. 七說分. 八

校量勝分. 二地卽第四論. 論云如是說證正

位. 依出世間道. 因淸淨戒說第二菩薩離

垢地. 此淸淨戒有二種. 一發起淨. 二自體

淨. 三地卽第五論. 論云依第三明地差別

有四. 一起厭行分. 二厭行分. 三厭分. 四厭

果分. 四地卽第六論. 論云第四焰慧地. 依彼

淨三昧聞持如實智中顯示此地差別有四

分. 一淸淨對治修行增長因分. 二淸淨分. 三

對治修行增長分. 四彼果分. 五地8卽第七

論. 論云第五地中. 分別有三. 一勝慢對治.

二不住道行勝. 三彼果勝. 六地卽第八論. 論

云如五地中三分. 差別一勝慢對治. 二不住

道行勝. 三彼果勝. 六地亦如是. 應知轉勝.

下      欄

十地卽第九論. 論云第七地中. 有五種相差

別一樂無作行對治. 二彼障對治. 三雙行差

別. 四前上地勝差別. 五彼果差別. 八地卽第

十論. 論云八地中有七種相差別. 一總明方

便集作地分. 二得淨忍分. 三得勝行分. 四淨

佛國土分. 五得自在分. 六大勝分. 七釋名分.

九地卽第十一論. 論云九地中有四分差別.

一法師方便成就. 二智成就. 三入行成就. 四

說成就. 十地卽第十二論. 論云菩薩九地中

以作淨佛國土及化衆生. 第十地中修行

令智覺滿足此是勝故. 此地中有八分差

別. 一方便作滿足地分. 二得三昧分. 三得受

位分. 四入大盡分. 第五釋名分. 六神通力有

上無上分. 七地影像分. 八地利益分. 已列四

十八分. 今疏從類例不次. 而引對論可知.

疏. 問初第八中前七下. 第二問答料*揀. 於

中有二問答. 初問論科通局. 後問初不說戒

下. 釋通外難. 前中先問後答. 答中二. 先訶

問非以文難義故. 後豈不下示正可知. 疏.

次正釋文中言雖有四事下. 疏文有三. 初

引論解局意. 二而不言下出論局意. 三若以

下將論義通. 疏. 以是初時下. 疏文有三. 初

略釋勝義. 二論經別行下會今無二七之

言. 三且依論下正[&FFFF]#釋初勝. 前初有多云

且依論. 於中有四重徵釋. 一明初七不說

義爲思惟故於中先依論釋. 後因者下. 以

疏釋論. 引法華中然彼以智慧爲所說.

此爲能說. 小異大意是同. 故下論釋衆疑

何因何緣. 論云爲因說者不能說耶. 爲緣

經數:一七三六

經名:大方廣佛華嚴經隨疏演義□卷第五十二

頁數:四一○

上      欄

聽者不堪聞耶. 卽其義也. 疏. 論云本爲下.

第二徵釋思不說意可知. 疏. 論云何故顯

已法樂下. 第三[&FFFF]#釋受樂之意. 成上爲利

衆生. 非已自要受樂. 疏. 何故唯行因緣行

下. 第四[&FFFF]#釋唯因緣意. 前段及此俱是論文.

從謂窮智究竟下. 疏釋論於中二. 先順論

文釋其通相審法觀察. 又因緣下. 明唯約

所證果海得不共名. 疏宮卽下. 疏釋論文.

疏. 若以欲頂下二難成勝義. 於中三. 初取

意徵起. 二引論正釋. 三謂機感下疏釋論

文. 於中二釋. 一物機爲感佛應爲果. 二又

色界下. 一向就機能感1果報釋. 下引二

經皆明他化能感勝果. 若唯約下. 反成後

義. 則前正說義. 言失所表者. 失地智無心

等故. 則前正說對下顯勝. 後將欲頂難對

上顯勝故. 獨第六得名處勝. 疏. 衆勝五科

中. 初文分三. 3一揀大異小. 4二揀尊異

卑. 5三揀新異舊. □可知. 疏. 二歎德略明

中. 言證佛所證卽是如來者. 此6明是等覺

菩薩故. 卽十定品意. 擧其十對. 以是義故

則名爲佛. 以是義故卽名菩薩. 恐繁不

引7. 疏. 七中若順三乘者. 8今依瑜伽論釋

中明. 已見上9文. 疏五標法主中文有三

節. 第一釋菩薩10說. 從謂彼同類而能爾

故. 11疏. 釋疏菩薩衆多下. 第二釋金剛義. 上

句義生. 次何故下皆是論文. 1後此釋下疏釋

論. 但釋利義堅義文顯. 疏下釋藏義下. 第

三釋藏. 然含攝名藏. 前已總釋. 今將金剛

問藏. 從此問意下. 疏釋問意. 次而論下生

中      欄

起後答. 藏卽名堅下. 論文. 謂如樹下. 疏. 釋言

就能藏名藏者. 金剛卽藏. 持業釋也. 從又

如懷孕下. 論文從此謂子孕下. 疏釋. 所藏

名藏. 卽有財釋也. 從論下廣釋合下. 論文

從此之一合下. 疏釋論. 然能藏卽地智. 所

藏卽因果. 俱有堅及及生長故得通合. 餘可

思準. 第二三昧分. 疏文有四. 一釋文. 二會

論. 三出體. 四入意. 今初. 疏. 照二無我證如

名慧者. 照理卽根本智. 照事卽後得智. 此二

通十地故. 能破見惑. 局初地證智. 謂分別

隨眠. 及無明言通於十地. 地地斷二愚. 離

所知故. 亦以上二智別對二惑. 慧破見惑.

智斷無明. 疏. 一揀異凡小者. 地前爲凡不

破惑故. 不證理故. 不得稱大. 二乘爲小.

二乘見道現在前時. 唯斷煩惱. 唯照生空

故. 二能斷下. 當相辯大. 疏. 論經下. 第二會

論. 則光明卽智者. 光明乃從喩得名. 全喩

智慧卽雙含體用. 言同唯識第九四定者.

四定已見第六□向. 出現更廣. 然論釋云. 一

大乘光明定. 謂此能發照了大乘理敎行果

智光 明故. 卽知大乘之言通體用矣. 卽今

大字. 疏. 然其體性下. 出三昧體. 三合爲體

非獨定也. 疏. 所以入者下. 第四入意. 言

二卽以此義顯非證不說者論文. 唯有上語.

此卽取意爲第二義耳. 然非思量境. 直就

法體顯其離言. 非證不說約人就法. 言餘

四如十住者. 三13示法體故. 四觀機審法故.

五上受佛加故. 六下爲物軌故. 其三昧是

法體. 卽次下論文. 疏. 加分有六. 初辯加所

下      欄

因可知. 疏. 二能加佛現等者. 疏文有二. 一

略消經文. 二上二三下. 依論14解釋五段. 釋

文於中分二. 先合解. 二三同顯多故. 後別

釋第四. 前中四. 一15標擧顯多. 二若爾何以

下. 釋成多義先擧16論. 謂無量下疏釋. 三若

爾但趣擧下. 釋成十字. 四何要顯此多下.

釋多所以. 疏. 何要同名加下. 第二別釋第

四段. 先問意云. 若顯多佛. 何不說一切異

名佛加. 豈不更多. 故論有二答. 初 意中二.

先擧論. 然論文有三. 初標本願. 二何故如

來下. 釋願所以. 三本行菩薩時下. 出願相.

17從此中論意下. 疏. 釋論於中. 先順文釋.

後以義釋. 前中二. 先釋論第三願相後所

以同者下. 釋論第二出願所以. 然上論文顯

示多佛故. 此三昧是法體者. 此言稍略. 合

云顯示多佛同依此三昧法體故. 此明佛得

三昧同於菩薩故. 疏云爲顯菩薩所得法體

同於多佛. 反釋論文. 從人異道同下. 結成

同意故. 諸佛菩薩從地門顯皆名金剛藏.

從□向顯皆名金剛幢等. 疏. 若以義取下.

第18二義釋前明諸佛本願. 今顯遮那本願

引下經證. 卽是次文雙辯加定因緣中文

彼旣主佛願加則其願相同多佛也. 第二意

19可知. 然結云前就法理者. 證金剛智名

皆同故. 此就化儀者. 謂化儀誘物故. 言□

悅者. 非金剛體有此悅也. 約化儀中二義

故悅. 一約自行. 諸佛證窮金剛之智名金

剛藏. 我入此定上造佛境是故悅也. 二約

利他. 我入此定將演斯法恐物未知. 今佛